# Általános információk:

**Tanterv:** Építészmérnöki Bsc Levelező

**Tantárgy neve: Tervezés stúdió 6.**

**Tantárgy kódja: EPE316ML**

**Szemeszter:** 6. szemeszter

**Kreditek száma: 8 kredit**

**A heti órák elosztása:** 1 előadás és 4 gyakorlat

**Értékelés:** félévközi jegy (f)

**Előfeltételek: Tervezés Stúdió 5.**

Tantárgy felelős: Dr. Kondor Tamás, egyetemi docens

Iroda: 7624 Magyarország, Pécs, Boszorkány u. 2. C-0031

E-mail: kondor.tamas@mik.pte.hu

Munkahelyi telefon: +36 72 503 650 / 23815

Oktatók: Dr. Kondor Tamás, egyetemi docens (előadások)

Iroda: 7624 Magyarország, Pécs, Boszorkány u. 2. C-0031

E-mail: kondor.tamas@mik.pte.hu

munkahelyi telefon: +36 72 503 650 / 23815

Dr. Schunk Tímea, adjunktus (gyakorlati konzultáció)

Iroda: 7624 Magyarország, Pécs, Boszorkány u. 2. B-338

E-mail: schunk.timea@mik.pte.hu

munkahelyi telefon: +36 72 503 650 / 23839

Dr. Pethes Tamás, adjunktus (gyakorlati konzultáció)

Iroda: 7624 Magyarország, Pécs, Boszorkány u. 2. B-327

E-mail: pethes.tamas@mik.pte.hu

munkahelyi telefon: +36 72 503 650 / 23815

Tárgyleírás

A tárgy keretén belül a hallgatók megismerkedhetnek a középülettervezés általános kérdéseivel, a településszövet mikrokörnyezeti kapcsolatával, annak középületet integráló hatásaival. A tantárgy megismerteti a hallgatókat a középületek tervezési programjának összetettségével, a külső és belső terek kapcsolati hálójával, a középületek térszervezésének lehetőségeivel. A féléves feladat kisléptékű középület tervezése természeti, ill. kistelepülési környezetben. Telepítési analízis, településszerkezetbe való beillesztés általános szabályainak elsajátítása. Komplex tervezési ismeretek megszerzése. A tanultak összefogott alkalmazása, átlátása (szintézisre törekvés).

## Oktatás célja

A tantárgy célja, hogy a hallgatók tovább mélyítsék eddig megszerzett ismereteiket a középület-tervezés elméleti és gyakorlati folyamatában. A szemeszter végére minden hallgatónak képesnek kell lennie egy, a tematikában meghatározott funkciójú középület megtervezésére (értsd ez alatt, az építőművész tervezői képességeket éppúgy, mint a konstruktőri tudást) és a tervezett épületet megfelelő szintű prezentációval előadására.

## Tantárgy tartalma

A szemeszter a kortárs középülettervezés témáját öleli fel. A hallgatók betekintést nyernek a Magyarországon hatályos építéssel kapcsolatos törvényekbe és az építésügyi szabályozási rendszerbe. Az építészeti tervezés alkotói folyamatához szükséges elméleti ismeretanyag elsajátításával párhuzamosan a gyakorlati órákon valós környezetben, valós példafeladatok megoldásán keresztül fejlesztjük a hallgatók ösztönös értékítéletét, formaérzékét, alkotói képességét.

Előadás: 1 óra / hét – levelezős hetekre vetítetten (4., 6., 8., 12., 14.)

(az otthoni munkához a nappalisok előadásanyaga is megosztásra kerül)

Gyakorlat: 4 óra / hét – levelezős hetekre vetítetten (4., 6., 8., 12., 14.)

(az otthoni munkához a nappalisok faladatbeosztása is megosztásra kerül)

Laborgyakorlat: -

Az előadások alkalmával megismerkednek a középületek történeti fejlődésével, a tervezésre vonatkozó előírásokkal, a középületi élettér kialakításának követelményeivel, térbeli konstruálásának metodikájával, tervezési elveivel. Az előadások során a középülettervezésen túl a köztér középülethez kapcsolódó mikrokörnyezeti elemzését is előtérbe helyezzük. A középületet befogadó települési szövet analitikus értelmezésével keressük a válaszlehetőségeket a telepítés indokoltságára. Cél az alapvető ismeretanyag elsajátításán túl, kortárs példák segítségével helyes és korszerű gondolkodásmód, magatartás kialakítása.

A gyakorlati órák keretében az elsajátított elméleti tudás alkalmazására kerül sor. A csoportos foglalkozás során a gyakorlatvezetők segítik elsajátítani a tervezési folyamat analitikáját, metódusait.

A szemeszter első harmadában a természeti környezeti és településszöveti analízisek, a részletes tervezési program megalkotása és az erre illesztett telepítési koncepció megfogalmazása a feladat. A hallgatók valós helyszínekre terveznek a kiírásban szereplő, különböző funkcionális és/vagy helyszíni kötöttségek mentén. Ez lehetőséget ad számtalan beépítési szituáció egyidejű megismerésére! A feladat megoldása során beépítési tanulmányok, skiccek, tömegmodellek, műszaki tervek készülnek. Az első tervezési fázis eredménye a szorgalmi időszak 5. hetében kerül bemutatásra Kritikus Konzultáció I. formájában.

A második harmadban a középület környezeti kapcsolatrendszere / beágyazódása, tömegi alakítása, és koncepciózus belsőtéri kapcsolatrendszere kerül kifejtésre vázlattervi szinten. Itt már fontos elv az anyag és szerkezetmeghatározás, valamint az ökológiai működési elv is. A prezentációs lépték M1:200. A második tervezési fázis eredménye a szorgalmi időszak 10. hetében kerül bemutatásra Kritikus Konzultáció II. formájában.

A harmadik harmad a középület tervének részletekbe menő kidolgozása. A feladat kiterjed az épületszerkezettani és a belsőépítészeti részletek kidolgozására. A félév végére engedélyezési terv szintű dokumentációt készítenek a hallgatók, főfalmetszeti kiegészítéssel. A harmadik tervezési fázis eredménye a szorgalmi időszak 15. hetében kerül bemutatásra Végprezentáció formájában.

A feladatok, követelmények kiadása a tematika szerint történik, melyek az előadás anyagaival, segédletekkel egyetemben a tantárgy **TEAMS** csoportjának „Fájlok” mappájába kerülnek feltöltésre. A Kritikus Konzultációk és a Végprezentációk digitális anyagát a hallgatók szintén a fent megnevezett mappába töltik fel.

## Számonkérési és értékelési rendszer

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**A félév sikeres befejezésének feltétele az aktív órai jelenlét, a feladatok határidőre való elkészítése, bemutatása, az alaki és formai követelmények betartása. Az előadások és a konzultációk valamint a félévközi leadások és prezentációk jelenléti rendszerben, az óra idejében csoportokba rendeződve történnek.**

A tantárgy félévközi jeggyel zárul. A félév zárása a 15. héten történik. A gyakorlati foglalkozásokon való igazolt jelenlét a tematikában rögzített aktuális munkarész bemutatásával történik! A gyakorlatvezetők jelenléti ívet / konzultációs lapot vezetnek**, megjelent,** valamint **nem jelent meg / nem készült** bejegyzéssel.

**Félévközi írásbeli számonkérések:**

A félév folyamán **egy Tervezési napló** elkészítésére van kötelezve a hallgató, melyben óráról órára kell rögzítenie a tervezés folyamatát, a kortárs példák bemutatását és elemzését, a helyszín, a környezet és a vonatkozó szabályrendszer elemzését, a tervezés aspektusait, változatokban rejlő lehetőségeket és a döntések ismérveit. Mindezt szabad feldolgozási technológiával, nyomtatva, szabadkézzel rajzolva, írva, festve, befotózott modelleken keresztül, skiccekkel bemutatva, montázs útján, írásos formábankifejtve….stb. A tervezési napló értékelése hétről hétre folyik, majd a félév végén pontozásra kerül.

**Prezentációk a félév során:**

Félév folyamán 1 db kritikus konzultáció és 1 db végprezentáció kerül megrendezésre, melyek mindegyike szóbeli előadással egybekötött tervleadás, amit a gyakorlatvezetőkből álló zsűri pontozással értékel.

**A szemeszterben megszerezhető pontszámok részletezése:**

- Tervezési Napló 0-10 pont  (1: 1-3 p, 2:4p, 3:5-6 p, 4: 7-8p, 5: 9-10p)

- Kritikus konzultáció 0-20 pont  (1: 1-7 p, 2:8-10p, 3:11-13 p, 4: 14-16p, 5: 17-20p)

- Végprezentáció 0-70 pont  (1: 1-27p, 2: 28-37p, 3: 38-48 p, 4: 49-59p, 5: 60-70p)

--------------------------------------------

összesen : 100 pont

**Érdemjegy - pontrendszer**

85- 100  5 (jeles)

70- 84 4 (jó)

55- 69 3 (közepes)

40- 54 2 (elégséges)

00- 39 1 (elégtelen)

**A félév értékelése:**

**A „Kritikus konzultáció” + a Tervezési napló és a „Végprezentáció” pontértékéből számított érdemjegy.**

**A számonkérések mindegyikéből el kell érni a vonatkozó „elégséges” (2) értékeléshez elegendő minimum pontszámot!** Minden számonkérés eredményének javítására a következő gyakorlati órán, az előírt minőségben és tartalommal javított anyag konzulensnek történő bemutatásával, egyszeri alkalommal lehetősége van a hallgatónak!A javítást a konzulens bírálja el. Kivétel ez alól a Végprezentáció, ott a javításnál is teljes zsűri bírál. A Végprezentáció pótlásának időpontja a 17. hét.

**Az aláírás megszerzésének feltétele, hogy a hallgató aktívan és felkészülten vegyen részt a konzultációkon és az előadásokon. Az összesített hiányzások száma (előadás és gyakorlat egyben) max 2gy+2ea alkalom lehet, de a hiányzás a levelezős képzés alacsony óraszáma miatt nem javasolt.** Hiányzásnak minősül a nem kellő fokú és tartalmú felkészültség is, melyet a konzulensek a gyakorlat során dokumentálnak.

**Az aláírás megszerzésének feltétele**

Az aláírás megadásával az oktató igazolja, hogy a hallgató eleget tett a félévközi kötelezettségeinek:

- látogatta az órákat minimum az előírt arányban (az összesített hiányzások száma - előadás és gyakorlat egyben - max 4 (2+2) alkalom lehet)

- eleget tett a tantárgy teljesítésére a tematika szerint meghatározott feladatokra való heti készültségben.

Ahol szükséges volt, ott eredményesen javított, pótolt.

- eleget tett a formai/tartalmi követelményeknek (minden munkarésze elkészült, és/vagy javította pótolta)

Ezek teljesülésekor az aláírás megadásra kerül, félévközi jegyes tárgynál a leadott munka osztályzásra kerül. Az aláírás megadása csak a fentieket igazolja, a szakmai tartalom értékelése az 5 fokozatú (1,2,3,4,5) osztályzással történik. Tehát lehet, hogy minden kötelességét teljesítette és ezért kap aláírást, azonban a szakmai tartalom hiánya értékelhetetlensége következtében elégtelent szerez. Ha ez a szorgalmi időszak végén (15. hétig) történik, akkor a vizsgaidőszakban 1 alkalommal megpróbálhatja javítani az érdemjegyet.

## ELISMERÉSEK - DÍJAZÁSOK a legjobban teljesítőknek:

A félév végén a legjobb munkákat könyvjutalomban részesítjük!

A Bsc képzésben résztvevő hallgató féléves terve részét képezi a „Szakdolgozat” tantárgy felvétele előtt elkészítendő portfóliónak, melynek alapján a szakdolgozat témája kiválasztásra kerül.

## Kötelező irodalom

Órai jegyzetek, segédletek, kiosztott mintapéldák

**Könyv:**

GÁDOROS, Lajos: *Középületek tervezése*, Nemzeti Tankönyvkiadó, Budapest, 2007

KÖRÖSSI Éva – SZALÁNCZI Gábor: Épülettervezés jegyzet, Építész Fejlődéséért Alapítvány, Budapest, 1994​

NEUFERT, Ernst: *Építés- és tervezéstan*, Dialóg Campus Kiadó, Budapest-Pécs,1999

JANÁKY, István: *A hely*, Műszaki kiadó, Budapest, 1999

CSÁGOLY, Ferenc: *Középületek,* Terc Kiadó, Budapest, 2004

CSÁGOLY, Ferenc: *Három könyv az építészetről* Terc Kiadó, Budapest, 2014

CSÁGOLY, Ferenc: *Építészet és Kultúra 1.,2.,* Terc Kiadó, Budapest, 2019

LE CORBUSIER: *Új építészet felé*, Corvina, Budapest, 1981

BACHMAN, Zoltán + más alkotók: *Könyv az építészetről* *- A tervezés gyakorlata,* Pécsi Tanoda Alapítvány, Pécs, 1998

OTÉK- Országos Településrendezési és Építési Követelmények, Netjogtar.hu​

REDFORD Anthony – MORKOC Selen, - SRIVASTAVA Amit​: A modern építészet elemei – 50 kortárs épület, TERC Kiadó, Budapest, 2016​

**Hazai folyóiratok a MIK könyvtárban:**

Új Magyar Építőművészet; Átrium, Oktogon, Alaprajz, Metszet

**Külföldi folyóiratok a MIK könyvtárban:**

A10, The Plan, El Croquis, Domus, Detail, The Architectural Review

**Internetes oldalak:**

* epiteszforum.hu
* octogon.hu
* architectural-review.com
* archdaily.com
* dezeen.com
* architecturaldigest.com …………………………

## Oktatási módszer

A tantárgy az együttműködésen, részvételen és vitákon, folyamatos kommunikáción alapszik az oktatók és a hallgatók között. Ez egyfajta interakció a hallgatók, ill. a hallgatók és az oktatók között. Olyan tanítási módszereket használunk, mint a „probléma alapú tanulás”, a „cselekvés során történő tanulás”, valamint az ezek ötvözetéből származó „kombinált tanulás”. A kommunikáció és a munka során a hallgatók egymás munkájára is reagálnak, így építve a komplex gondolkodás és az önfejlesztés elemeit.

Módszer:

1. előadások a középülettervezés különböző szegmenseinek elemzésével
2. folyamatos konzultáció órarendi időben a részletes tantárgyi programban meghirdetett tanmenet szerint
3. önálló/csoportos munka órarendi időben a részletes tantárgyi programban meghirdetett féléves tanmenet szerint
4. önálló otthoni munka
5. önálló kutatás, adatgyűjtés, elemzés
6. önálló konzultáció a tárgy oktatóitól független szakemberek bevonásával
7. online kurzuselem által biztosított tananyagok elsajátítása és a kiadott feladatok megoldása prezentációja a gyakorlaton

## Különleges igényű hallgatók

Fogyatékkal élő hallgatók, akiknek külön oktatási segítséget, vagy speciális környezetet szükséges biztosítanunk, kérjük, hogy értesítsék a Dékáni Hivatalt, közvetlen ellátható igény esetén (pl.: hangosabb beszéd – nagyot hallás) jelezzék ezt oktatójuknak. A fogyatékosság megfelelő dokumentációjára lesz szükség. Minden erőfeszítést megteszünk az egyenlő tanulási környezet biztosítása érdekében.

**Metodika és szempontrendszer:**

A féléves feladat megoldása során a hallgatók elméleti és gyakorlati tapasztalatokat szereznek a középülettervezés és a közterek tervezése területén. A hallgatók probléma feldolgozási módszere a valóságos tervezési folyamatot modellezi (komplex probléma szemlélet = környezet-funkció-szerkezet-forma párhuzamos vizsgálata), ugyanakkor leképezi az egyetemi szintű oktatás akadémiai jellegét is (kutató-elemző munka).

Az előadások keretében alapvető szakmai ismeretek elsajátítása történik részben tervezéselméleti, részben szabályozási, részben pedig példaelemzési bemutatókon keresztül. Ezen felül a félév teljesítéshez szükséges az egyéni kutatómunka és problémamegoldás. Cél a csapatmunka erősítése, az ebben rejlő előnyök kiaknázása, különös tekintettel arra, hogy az egyén felelőssége (saját terv kell, hogy készüljön) ne változzon csapat-felelősségé.

Fontos szempont, hogy a tantárgy az egyéni tervezésre, döntéshozatalra és ezzel kapcsolatos szakmai felelősségvállalásra készít fel, ezért a konzultációk során a gyakorlatvezetők kísérik a hallgató munkáját, azt véleményezik, azonban a tervezői ötletek és döntések kizárólagosan a hallgató hatáskörébe tartoznak.

A feladat megoldása során fontos elv a komplexitás. A tervnek egyaránt magas minőségben meg kell felelnie a műszaki (szerkezeti, funkcionális, szabályoknak, szabványoknak való megfelelés) és művészi (telepítés, tömegformálás, belsőépítészet, környezetépítészet, grafikai feldolgozás) követelményeknek.

A féléves tervezési feladatok feldolgozása során a következő három fázison kell végig menniük a hallgatóknak a konzulensekkel együtt:

1. **Szakasz – analízis / programalkotás / koncepció fázis / vázlatterv**

Az 1. számú mellékletekben meghatározott tervezési témakör megismerése után a hallgatók feladata az általuk választott funkciók történeti és programfelépítési elemzése. Ebben a félévben a kiírt feladatok tematikus vezérvonala a fejlődő város különböző szürke-vörös zónáinak vizsgálata és azok innovatív fejlesztési lehetőségeihez közfunkciók kialakítása. Ahhoz, hogy helyes válaszokat találjunk a feladatban megfogalmazott, vagy nyitottan hagyott kérdésekre, magunknak is el kell mélyülni egy-egy funkció valós tartalmának és a benne rejlő lehetőségeknek a megértésében. Ebből adódóan a félév első ciklusában egy folyamatosan szélesedő, majd a választott terület sajátosságaira fókuszáló kutatómunka kell, hogy alátámassza a programalkotási folyamatot. Ez segít összeállítani a tervezendő funkció működési rendjét, helyiségprogramjának összeállítását, belső és külső kapcsolatrendszerének felépítését. Emellett feladat a vizsgált városrész történeti múltjának feltárása, a hallgató által választott terület építéstörténeti korszakainak vizsgálata, a változó rend formálódásából leszűrődő tanulságok levonása, a kapcsolódó környezet elemzése, a forgalmi rendre vonatkozó javaslatok megfogalmazása. A telepítési koncepció meghatározása során tervezési feladat, hogy a közfunkcióhoz kapcsolódó fogadó tér infrastrukturális vonalvezetésének és funkcionális kapcsolatrendszerének koncepcióját kialakítsák és az arra szervezett – általuk választott - középület funkcionális koncepcióját meghatározzák. A választott funkcióhoz tartozó tervezési program koncepciójához a közterületen képviselt térbeli helyzet koncepciója társul. Az első szakasz felénél tehát települési tömb szintű elemzéssel, térbeli - infrastrukturális pozicionálással és a tervezési program megalkotásával foglalkozunk. A hallgatók valós helyszínekre terveznek a kiírásban szereplő, különböző funkcionális és/vagy helyszíni kötöttségek mentén. Ez lehetőséget ad számtalan beépítési szituáció egyidejű feltárására! A feladat megoldása során beépítési tanulmányok, skiccek, tömegmodellek, műszaki tervek készülnek

A az első szakasz második felében a középület környezeti kapcsolatrendszere / beágyazódása, tömegi alakítása, és koncepciózus belsőtéri kapcsolatrendszere kerül kifejtésre vázlattervi szinten. Itt már fontos elv az anyag és szerkezetmeghatározás, valamint az ökológiai működési elv is. A „vázlattervi” fázis végére túl kell esni a telepítés és tematikus koncepciófejlesztés fázisán, valamint az egyéni munkához tartozó tömegképzésen, a fő irányok, főbb funkciócsoportok meghatározásán, alaprajzi elrendezésén. Be kell mutatni a tervezési irányelveket, ill. prezentálni kell az épület tervezett tömegét és homlokzatképzését is, különböző ábrákon, rajzokon, munkaközi makett fotókon keresztül. Kiemelten fontos az utcaképbe / településképbe / környezeti képbe illesztés, így a hallgató fel kell, hogy mérje és be kell, hogy mutassa a szomszédos homlokzatokat / tömegeket / táji adottságokat is. A prezentációhoz M 1:200 léptékű rajzok, telepítést bemutató helyszínrajz, perspektivikus látványok és két makett (telepítési makett: M1:500 vagy 1000 és épület tömegmakett: M1:200) is tartozik. Az egyes munkarészek elmaradása a feladat sikertelenségét hordozza magával, tehát nem kerül értékelésre, a feladat nem tekinthető befejezettnek. Az alkotói gondolkodás folyamatának dokumentálása elkerülhetetlen a sikeres kommunikációhoz. Ennek megjelenítése a tervezési naplóban nyer fizikai formát. A prezentáció, az előadás és a gyakorlati óra keretében zajlik

**2. Szakasz – tervezési fázis – végleges terv**

A második szakasz a kibontás, konkretizálás időszaka. A félév ezen szakaszára kikristályosodik az épület, ahol a térképzés szoros összefüggésben alakul a kültéri kapcsolatrendszerek felderítésével. Kimunkálásra kerül a belsőépítészet és a szerkezeti csomópontok rendszere. A dokumentációhoz 1:100 léptékű rajzok, telepítést bemutató helyszínrajz, perspektivikus látványok, M1:10 - M1:20 léptékű belsőépítészeti - szerkezeti részletrajzok (főfalmetszet), látványok és két makett (épület 1:200 - telepítés M 1:500 vagy M1:1000) tartozik. Az egyes munkarészek elmaradása a feladat sikertelenségét hordozza magával, tehát nem kerül értékelésre, a feladat nem tekinthető befejezettnek. A feladat része az átdolgozott telepítési rajzok és makett bemutatása is, a fejlődés látványos és jól értelmezhető prezentálásával. Az alkotói gondolkodás folyamatának dokumentálása elkerülhetetlen a sikeres kommunikációhoz. Ennek megjelenítése a tervezési naplóban nyer fizikai formát. A prezentáció, az előadás és a gyakorlati óra keretében zajlik

Minden fázist csapatszinten (hallgatók + konzulensek) a kritikus konzultációk ill. a végprezentáció során kerül együttes megvitatásra az óra keretében. Ugyanakkor tankörön belüli kommunikáció során (tankör konzulens oktatója és hallgatói) a hétről hétre folytatott aktív munka részei:

* közös megbeszélés – az otthon végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése
* szakirodalmi példák feltárása, elemzése
* szabályok értelmezése
* önálló tovább gondolása a feladatnak

# **Részletes tantárgyi program és követelmények**

## Feladatok és követelményrendszerük

A Tervezés Stúdió 6. tantárgy keretében egy kisléptékű (500m2 - 600 m2 közötti nettó szintterületű) középület tervezése a feladat kistelepülési vagy természeti környezetben, az 1. számú mellékletben kiadott tervezési helyszínek és funkciók szerint. A tematika mellékleteként kiadott térkép jelöli a javasolt tervezési helyszíneket. Az egyes helyszínek, a megadott kontúron, ill. annak csatlakozó területein belül szabadon választhatók. A kiadott helyszínek és funkciók nincsenek egymáshoz kötve. Párosítások koncepciózus indoklás mellett a hallgató feladata.

## A tervek kidolgozása:

A különböző leadási fázisokhoz tartozó, különböző szinten és léptékben kidolgozott tervek és modellek tetszőleges technikával készíthetők el, de ebben a félévben már elvárt a számítógépes programok használata! A rajzos részek bemutatását vektorgrafikus („vonalas”) megfogalmazásban kérjük. A megfelelő építészeti értékek megtartása mellett (léptéknek megfelelő műszaki tartalom) kiemelkedő szintű esztétikai színvonalat képviseljen a leadott munka. A leadások anyagának digitális megfelelőjét a TEAMS tantárgyi csoportjának „Fájlok” mappájába is fel kell tölteni.

## Makettek:

**Minden órára kell makettet hozni!!! Makett nélkül a konzultáció nem kezdődik meg a hallgatóval.**

A leadásokhoz prezentált makettek magas minőségben kell, hogy készüljenek. A köztes prezentációkhoz készülő makettek folyamatosan változnak, megújulnak vagy minden órára újak is készíthetők, így lekövethető az épület fejlődésének menete. Ezen változás, ill. sokszorozódás is mutatja, hogy a munkaközi makettek egyszerűbb módon ábrázolják a kívánt célt.

## Beadandó munkarészek:

## Tervezési Szakasz formai / alaki / tartalmi minimum követelményei

## Kritikus konzultáció I. - 8. oktatási héten az előadáson és a gyakorlati órán

Az első szakasz első felében, a „programterv” fázis végére (5 hét) értelmezni kell a feladatot a következő szempontok szerint:

1.: a közvetlen csatlakozó mikrokörnyezeti adottságok analízise (helyszín, térstrukturális viszonyok, mértékadó épített/természeti környezet, településsűrűség - beépítettség vizsgálat, környezeti integrálhatóság, forgalmi viszonyok, stb….), a telekadottságok értelmezésén (telek geometriája, tájolás, megközelíthetőség, zavaró elemek, kedvező tényezők, stb…). Megtartandó értékként kezelt építmények / természeti elemek – bontandó elemek. Tájépítészeti adottságok…

2.: Telepítési és / tömegi koncepciók M 1:500 vagy M 1:1000 léptékben. Minimum 3 telepítési változat, melyből kiemelkedik a legjobbnak értékelt megoldás. A változatokat analízis ábrákkal értékeljük és részletezzük azok megoldásait.

3.: Telepítési modell M1:1000. (javasolt a telepítési modellben cserélhető épület / építménymodellek elhelyezése 3 változat)

4.: a funkcionális program összeállítása. Funkciók által megkövetelt térigények. A funkcionális terek egymáshoz és a környezetükhöz viszonyított rendje. Funkciók által megkövetelt helyiségigények. A funkcionális helyiségek egymáshoz és a környezethez viszonyított rendje. Elvárások a funkcionális terekkel kapcsolatban. Külső és belső téri tematikus kapcsolatok. Alaprajzi funkció-kapcsolati vázlatok. M 1:200

5.: A funkcionális programot bemutató 3D-s tömegi struktúra bemutatása

Az első szakasz második felében, a „vázlattervi” fázis végére az előző szakasz következtetéseire alapozva túl kell esni a telepítési és tematikus koncepciófejlesztési fázison, valamint a tömegképzésen, a fő irányok, főbb funkciócsoportok meghatározásán, alaprajzi elrendezésén. Be kell mutatni a tervezési irányelveket, ill. prezentálni kell az épület tervezett tömegét is, különböző ábrákon, rajzokon, maketteken keresztül. Az alkotói gondolkodás folyamatának dokumentálása elkerülhetetlen a sikeres kommunikációhoz.

Beadandó:

- koncepciót bemutató ábrasorok

(térképzés, környezetalakítás és formaképzésre vonatkozóan)

- helyszín és környezetanalízisek szükséges számban

- helyszínrajz, telepítési rajz, M 1:500, vagy M 1:1000

- minden eltérő szint alaprajza, szűk környezettel együtt, M 1:200

- mértékadó metszet, M=1:200

- homlokzatok szűk környezettel együtt, M=1:200

- utcaképbe / természeti környezetbe illesztett látványterv, min: 3 db (M1:200 kidolgozottság)

- makettek (telepítési makett M 1:500, vagy M 1:1000, tömegmakett M1:200)

A prezentáció a projekt bemutatásához szükséges számú (2-3db) 100/60 cm-es arányú tablón (nyomtatva és kasírozva) valósítandó meg. A tablók összefűzött pdf formátumú változata szintén elkészítendő. Bemutatás jelenléti formában az előadás és az óra keretei között zajlik. A tablók és a makettfotók PDF formátumban való feltöltése a prezentáció napján, reggel 8,00-ig a TEAMS megfelelő mappájába szükséges. A szóbeli prezentációra 7-8 perc áll a hallgató rendelkezésére, ezt követik a zsűri kérdései és a hallgatói válaszok. **A leadás része a Tervezési napló A4 formátumban történő bemutatása is.**

A tablók tartalma feleljen meg a fentebb sorolt vizsgálati témák tartalmának. A tervezési napló tartalma feleljen meg az első 10 hét fejlődési szakaszát jellemző gondolati és tervbéli fejlődés levezetésének.

A **Kritikus konzultáció a megadott időpontban kell, hogy megtörténjen, mivel csúsztatásával a ráépülő tervezési folyamat megoldása válik ellehetetlenítetté.** A **Kritikus konzultáció** pótlása csak kivételesen indokolt esetben (kórházi lét, nemzetközi workshopon való részvétel) lehetséges. Ezt a tantárgyfelelőssel előre egyeztetni kell!

A Kritikus konzultáció és pontértékének javítására egyszeri alkalommal lehetősége van a hallgatónak, a 10. héten a gyakorlati órának megfelelő időpontban, az előírt minőségben javított anyag konzulenseknek történő bemutatásával.

## II.Tervezési Szakasz formai / alaki / tartalmi minimum követelményei

## Végprezentáció - 15. oktatási héten az előadáson és a gyakorlati órán

A harmadik szakasz a kibontás, konkretizálás időszaka. A félév ezen szakaszára kikristályosodik az épület, ahol a térképzés szoros összefüggésben alakul a kültéri kapcsolatrendszerek felderítésével. Kimunkálásra kerül a belsőépítészet és a szerkezeti csomópontok rendszere.

Beadandó: - koncepciót bemutató ábrasorok

(térképzés, környezetalakítás és formaképzésre vonatkozóan)

- helyszín és környezetanalízisek szükséges számban

- helyszínrajz, környezetrendezési rajz, M 1:500-M 1:1000

- minden eltérő szint alaprajza, szűk környezettel együtt, M 1:100

- minimum 2 db metszet, M 1:100

- homlokzatok szűk környezettel együtt, M=1:100

- választott helyiség belsőépítészeti kialakításának koncepcióterve, belső téri rajzok: min: 3 db

- utcaképbe illesztett látványterv, min: 3 db (M1:100 kidolgozottság)

- 1 db főfalmetszet beillesztett csomóponti és belsőépítészeti rajzokkal

(egyedi, épületre jellemző részletek) M 1:10 / M1:5

- köztes tanulmánymodellek az órákról (3D-k)

- makettek (telepítési makett M1:1000, épületmakett M1:200)

**A Végprezentáció teljes anyagát nyomtatott prezentáció formájában és megmakettezve kell bemutatni, valamint digitálisan (tablók pdf / makett fotók jpg formátumban) feltöltendők a TEAMS csoport ezen feladatrészre kijelölt mappájába. A tablók számát a hallgató munkája határozza meg.** A tabló méretét nem határozzuk meg, általános értelemben 60/100, de a koncepciótól függően el lehet tőle térni. **A leadás része a Tervezési napló továbbfejlesztett változatának A4 formátumban történő bemutatása is.**

A Végprezentáció a 15. héten történik. Aki nem, vagy nem az előírt minőségben és tartalommal prezentálja a munkáját, annak a féléve megtagadásra kerül. A Végprezentáció pótlása egy alkalommal, a TVSZ által biztosított két héten belül, a vizsgaidőszak 2. hetében (17. hét) lehetséges. Erre külön időpontot írunk ki.

## Tantárgykurzusok a 2022/2023 tanév TAVASZI félévében:

|  |  |  |  |  |
| --- | --- | --- | --- | --- |
| Tárgy-kurzus típus | Oktató(k) | Nap/idő | Hely | Megj. |
| Nappali és levelező képzésen egyaránt: | | | | |
| előadás | dr. Kondor Tamás  egyetemi docens | szerda  13,15-14,45 | A 302 | minden héten |
| Levelező képzésen: | | | | |
| gyakorlat | dr. Schunk Tímea  adjunktus | szerda  15,00-18,15 | A314 | Levelezős heteken  (4., 6., 8., 12., 14.) |
| gyakorlat | dr. Pethes Tamás  adjunktus | szerda  15,00-18,15 | A314 | Levelezős heteken  (4., 6., 8., 12., 14.) |

## Program heti bontásban

Mellékelt táblázat szerint

|  |  |  |  |  |
| --- | --- | --- | --- | --- |
| Előadás | | | | |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat (beadandó, zárthelyi, stb.)** | **Teljesítés ideje, határideje** |
| 1. | **A féléves feladat és a tematika ismertetése**  **LEVELEZŐ KÉPZÉS: nem kötelező alkalom a hallgatókkal egyeztetett időpontban meghirdetve** | **A tervezési helyszínként meghirdetett település Helyi építési szabályzata és településarculati kézikönyve. Elérhetőség: TEAMS / Fájlok mappa** | **a kiadott anyag megismerése, értelmezése, tervezési helyszínre vetített vonatkozásainak feltárása** | **Következő hét** |
| 2. | Épített / természeti környezet elemzése – tervezési program alkotás Középületek tervezési alapelvei, nagy funkció csoportok. Funkcionális tervezési program  **LEVELEZŐ KÉPZÉS:**  **otthoni önálló munka, a tananyagok megosztásra kerülnek, de nincs jelenléti oktatás** | Gádoros Lajos: Középületek tervezése 13-28. oldal  OTÉK vonatkozó részei | a kiadott anyag megismerése, értelmezése, tervezési feladatra vetített vonatkozásainak beépítése a tervbe | Következő hét |
| 3. | Épített / természeti környezet  Közterek és közfunkciók  Analitikus elemzések,  Középületek térigényei, közterekkel való kapcsolat, beépítésvizsgálatok  **LEVELEZŐ KÉPZÉS:**  **otthoni önálló munka, a tananyagok megosztásra kerülnek, de nincs jelenléti oktatás** | Gádoros Lajos: Középületek tervezése 31-32. oldal Ernst Neufert: Építés- és tervezéstan 27-50. oldal | a kiadott anyag megismerése, értelmezése, tervezési feladatra vetített vonatkozásainak beépítése a tervbe | Következő hét |
| 4. | Középületek tervezési programja  választható funkciókra vetítve  **LEVELEZŐ KÉPZÉS**  **aktív oktatási hét** | Gádoros Lajos: Középületek tervezése 37-240. oldal / 301-334. oldal, választott funkcióra vetítve Ernst Neufert: Építés- és tervezéstan 140-240. oldal | a kiadott anyag megismerése, értelmezése, tervezési feladatra vetített vonatkozásainak beépítése a tervbe | Következő hét |
| 5. | A nappali képzésen elkészült köztes prezentációk megosztása a levelezős hallgatókkal  **LEVELEZŐ KÉPZÉS:**  **otthoni önálló munka, a tananyagok megosztásra kerülnek, de nincs jelenléti oktatás** | A nappali képzésen elkészült köztes prezentációk megosztása a levelezős hallgatókkal | Az évfolyam munkák megismerése | Következő hét |
| 6. | Tematikus funkcióelemzések kortárs példákon keresztül, választható funkciókra vetítve  **LEVELEZŐ KÉPZÉS**  **aktív oktatási hét** | Gádoros Lajos: Középületek tervezése 65-118. oldal és 301-334. oldal, választott funkcióra vetítve Ernst Neufert: Építés- és tervezéstan 320-368. oldal és 410-435. oldal, választott funkcióra vetítve | a kiadott anyag megismerése, értelmezése, tervezési feladatra vetített vonatkozásainak beépítése a tervbe | Következő hét |
| 7. | Tematikus funkcióelemzések kortárs példákon keresztül, választható funkciókra vetítve | Gádoros Lajos: Középületek tervezése 118-169. oldal és 395-406. oldal, választott funkcióra vetítve Ernst Neufert: Építés- és tervezéstan 442-445. oldal és 369-390. oldal és 568-579. oldal, választott funkcióra vetítve | a kiadott anyag megismerése, értelmezése, tervezési feladatra vetített vonatkozásainak beépítése a tervbe | Következő hét |
| 8. | **Kritikus konzultáció**  **LEVELEZŐ KÉPZÉS**  **aktív oktatási hét** |  | **A tematikában meghatározott feladatrészek bemutatása (tervezési napló, tablók, telepítési makett és tömegmakett)** | **Az előadás és az óra keretében megtartott Kritikus Konzultáció** |
| 9. | **Tavaszi Szünet** | **Tavaszi Szünet** | **Tavaszi Szünet** | **Tavaszi Szünet** |
| 10. | Tematikus funkcióelemzések kortárs példákon keresztül, választható funkciókra vetítve | Gádoros Lajos: Középületek tervezése 169-240. oldal, választott funkcióra vetítve Ernst Neufert: Építés- és tervezéstan 320-326. oldal és 459-471. oldal és 472-522. oldal, választott funkcióra vetítve | a kiadott anyag megismerése, értelmezése, tervezési feladatra vetített vonatkozásainak beépítése a tervbe | Következő hét |
| 11. | A választott épületszerkezet és a funkció kapcsolata | Gádoros Lajos: Középületek tervezése 28-31. oldal Ernst Neufert: Építés- és tervezéstan 64-121. oldal, | a kiadott anyag megismerése, értelmezése, tervezési feladatra vetített vonatkozásainak beépítése a tervbe | Következő hét |
| 12. | Az épület bőre / Homlokzati és csomóponti részletek elemzése, energetika  **LEVELEZŐ KÉPZÉS**  **aktív oktatási hét** | Detail magazinok a MIK könyvtárában. Spaciális kiadványok a választott építészeti megjelenés és szerkezet szerint Ernst Neufert: Építés- és tervezéstan 121-188. oldal, | a kiadott anyag megismerése, értelmezése, tervezési feladatra vetített vonatkozásainak beépítése a tervbe | Következő hét |
| 13. | Középületek belsőépítészete, választható funkciókra vetítve | Kiadott internetes felületek, honlapok | a kiadott anyag megismerése, értelmezése, tervezési feladatra vetített vonatkozásainak beépítése a tervbe | Következő hét |
| 14. | Prezentációs technikák  **LEVELEZŐ KÉPZÉS**  **aktív oktatási hét** | Megosztott minták Elérhetőség: TEAMS / Fájlok mappa | a kiadott anyag megismerése, értelmezése, tervezési feladatra vetített vonatkozásainak beépítése a tervbe | Következő hét |
| 15. | **Végprezentáció** |  | **A tematikában meghatározott feladatrészek bemutatása (tervezési napló, tablók, telepítési makett és épületmakett)** | **Az előadás és az óra keretében megtartott Végprezentáció** |

|  |  |  |  |  |  |
| --- | --- | --- | --- | --- | --- |
| Gyakorlat | | | | | |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat (beadandó, zárthelyi, stb.)** | **Teljesítés ideje, határideje** |
| 1. | **A féléves feladat és a tematika ismertetése**  **LEVELEZŐ KÉPZÉS: nem kötelező alkalom a hallgatókkal egyeztetett időpontban meghirdetve** | **A tervezési helyszínként meghirdetett település Helyi építési szabályzata és településarculati kézikönyve. Elérhetőség: TEAMS / Fájlok mappa** | **tervezési helyszínek bejárása, funkciók megismerése, a kiválasztott helyszín dokumentálása, (fotó, skicc, elemzések)** | **a gyakorlati óra során** |
| 2. | **Otthoni önálló munka** | Gádoros Lajos: Középületek tervezése 13-28. oldal  OTÉK vonatkozó részei | **elkészítendő munkarészek:**  A választott helyszín dokumentációja: helyszínrajz, skiccek, fotók  Helyszínanalízis: közlekedés, megközelíthetőség, épületállomány, települési szövet, növényzet, stb.  Beépítési ötletek – funkcionális háló.  Funkció elemzése, történeti múlt – jelen. Szükséges helyiségek, tervezési program.  **Környezetmodell**: **M 1:1000** az egész tervezési területről, szintvonalaknak megfelelően.  Rajta a meglévő épületekkel (a választott helyszíneken kivehető épületek), ill. természeti adottságokkal (vízfelület, rétegvonalak, utak, erdők, fás, bokros területek, egyéb meghatározó tereptárgyak **Tervezési program összeállítása Tervezési napló** skiccek, analízisek, ábrasorok. | önálló beosztás, a hétbe illesztett teljesítés |
| 3. | **Otthoni önálló munka** | Gádoros Lajos: Középületek tervezése 31-32. oldal Ernst Neufert: Építés- és tervezéstan 27-50. oldal | **elkészítendő munkarészek:**  A telepítési koncepció konzultációja  SWOT analízis (A városrész előnyei, hátrányai, a fejlesztésben rejlő lehetőségek, veszélyek a funkcióra vetítve)  Infrastrukturális viszonyok kielemzése – tervezési koncepció (közlekedés, beépítettség, zöldfelületek, környezethasználat, parkolás, fenntarthatóság) fejlesztési lehetőségek  Helyszínanalízis: közlekedés, megközelíthetőség, épületállomány, települési szövet, települési lépték, beépítési sűrűség, értékkataszter, növényzet, stb.  Új terek – térkapcsolatok  Beépítési ötletek – funkcionális háló.  Épület tervezési program  (Funkció, kinek, mit, hová, hány főre, milyen funkcionális egységek szükségesek, milyen léptékben)  **Környezetmodell: m1:1000**  **Saját épület telepítési tömegének változatai Tervezési program véglegesítése Tervezési napló** kortárs példák bemutatása, saját terv: skiccek, analízisek, ábrasorok. | önálló beosztás, a hétbe illesztett teljesítés |
| 4. | **Konzultáció –** csoportos és egyéni konzultáció tankörön belül  **LEVELEZŐ KÉPZÉS**  **aktív oktatási hét** | Gádoros Lajos: Középületek tervezése 37-240. oldal / 301-334. oldal, választott funkcióra vetítve Ernst Neufert: Építés- és tervezéstan 140-240. oldal | **bemutatandó munkarészek:**  **Az eddig elkészült tervezési és tanulmányozási feladatrészek bemutatása, valamint**  Telepítési terv finomítása, helyszínrajzok a korábban vizsgált témák összegzéseként, a kritikus konzultáción elhangzottak figyelembevételével tovább fejlesztve.  **Környezetmodell: m=1:1000**  **Saját épület konzultációja:**  Alaprajzok – tömegvázlatok – metszetek – utca nézetek, tömegi 3d-s nézetek  **A tömegmodell fejlesztése - változatok: m=1:200 kapcsolódó környezeti modellbe illesztve Tervezési napló** skiccek, változatok, döntési helyzetek elemzése analízisek, ábrasorok. | a gyakorlati óra során megvalósuló konzultációra |
| 5. | **Otthoni önálló munka** | A nappali képzésen elkészült köztes prezentációk megosztása a levelezős hallgatókkal | A megosztott feladatrészek tanulmányozása. Saját feladat továbbfejlesztése. | önálló beosztás, a hétbe illesztett teljesítés |
| 6. | **Konzultáció –** csoportos és egyéni konzultáció tankörön belül  **LEVELEZŐ KÉPZÉS**  **aktív oktatási hét** | Gádoros Lajos: Középületek tervezése 65-118. oldal és 301-334. oldal, választott funkcióra vetítve Ernst Neufert: Építés- és tervezéstan 320-368. oldal és 410-435. oldal, választott funkcióra vetítve | **bemutatandó munkarészek:**  Telepítési terv finomítása, helyszínrajzok a korábban vizsgált témák összegzéseként, a kritikus konzultáción elhangzottak figyelembevételével tovább fejlesztve.  **Környezetmodell: m=1:1000**  **Saját épület konzultációja:**  Alaprajzok – tömegvázlatok – metszetek – utca nézetek, tömegi 3d-s nézetek  **A tömegmodell fejlesztése - változatok: m=1:200 kapcsolódó környezeti modellbe illesztve Tervezési napló** skiccek, változatok, döntési helyzetek elemzése analízisek, ábrasorok. | a gyakorlati óra során megvalósuló konzultációra |
| 7. | **Otthoni önálló munka** | Gádoros Lajos: Középületek tervezése 118-169. oldal és 395-406. oldal, választott funkcióra vetítve Ernst Neufert: Építés- és tervezéstan 442-445. oldal és 369-390. oldal és 568-579. oldal, választott funkcióra vetítve | **bemutatandó munkarészek:**  Helyszínrajz - alaprajzok – tömegvázlatok – metszetek minimum 2 db – homlokzatok - utca nézetek, tömegi 3d-s nézetek  **Épületmodell M=1:200 Tervezési napló** skiccek, változatok, döntési helyzetek elemzése analízisek, ábrasorok. | önálló beosztás, a hétbe illesztett teljesítés |
| 8. | **Kritikus konzultáció**  **LEVELEZŐ KÉPZÉS**  **aktív oktatási hét** | Gádoros Lajos: Középületek tervezése 169-240. oldal, választott funkcióra vetítve Ernst Neufert: Építés- és tervezéstan 320-326. oldal és 459-471. oldal és 472-522. oldal, választott funkcióra vetítve | **A tematikában meghatározott feladatrészek bemutatása  bemutatandó munkarészek:**  - koncepciót bemutató ábrasorok (térképzés, környezetalakítás és formaképzésre vonatkozóan)  - helyszín és környezetanalízisek szükséges számban  - helyszínrajz, telepítési rajz, M 1:500  - minden eltérő szint alaprajza, szűk környezettel együtt, M 1:200  - mértékadó metszet, M=1:200  - homlokzatok szűk környezettel együtt, M=1:200  - utcaképbe / természeti környezetbe illesztett látványterv, min: 3 db (M1:200 kidolgozottság)  - makettek (telepítési makett M1:1000, tömegmakett M1:200)  **Tervezési napló**: skiccek, változatok, döntési helyzetek elemzése analízisek, ábrasorok. A tervezés folyamatának bemutatása, döntési helyzetek elemzése, választások alátámasztása  A prezentáció a projekt bemutatásához szükséges számú (2-3db) 100/60 cm-es arányú tablón (nyomtatva és kasírozva) valósítandó meg. A tablók összefűzött pdf formátumú változata szintén elkészítendő. Bemutatás jelenléti formában az előadás és az óra keretei között zajlik. A PDF formátum feltöltése makettfotókkal és a tervezési napló szkennelt pdf változatával együtt a prezentáció napján, reggel 8,00-ig a TEAMS megfelelő mappájába szükséges. | **Az előadás és az óra keretében megtartott Kritikus Konzultáció** |
| 9. | **Tavaszi Szünet** | **Tavaszi Szünet** | **Tavaszi Szünet** | **Tavaszi Szünet** |
| 10. | **Otthoni önálló munka** | Gádoros Lajos: Középületek tervezése 169-240. oldal, választott funkcióra vetítve Ernst Neufert: Építés- és tervezéstan 320-326. oldal és 459-471. oldal és 472-522. oldal, választott funkcióra vetítve | **bemutatandó munkarészek:**  Helyszínrajz - alaprajzok – tömegvázlatok – metszetek minimum 2 db – homlokzatok - utca nézetek, tömegi 3d-s nézetek  **Épületmodell M=1:200 Tervezési napló** skiccek, változatok, döntési helyzetek elemzése analízisek, ábrasorok. | önálló beosztás, a hétbe illesztett teljesítés |
| 11. | **Otthoni önálló munka** | Gádoros Lajos: Középületek tervezése 28-31. oldal Ernst Neufert: Építés- és tervezéstan 64-121. oldal, | **bemutatandó munkarészek:**  A terv javítása és továbbfejlesztése a félévközi védésen elhangzottak alapján. szerkezeti megoldások és homlokzati felületképzések vetületének elemzése a terven. Változatok vizsgálata.  **Épületmakett M1:200**  **Tervezési napló** skiccek, változatok, döntési helyzetek elemzése analízisek, ábrasorok. | önálló beosztás, a hétbe illesztett teljesítés |
| 12. | **Konzultáció –** csoportos és egyéni konzultáció tankörön belül  **LEVELEZŐ KÉPZÉS**  **aktív oktatási hét** | Detail magazinok a MIK könyvtárában. Spaciális kiadványok a választott építészeti megjelenés és szerkezet szerint Ernst Neufert: Építés- és tervezéstan 121-188. oldal, | **bemutatandó munkarészek:**  Berendezési alaprajzok és szerkezeti részletek konzultációja. Az épület tömegének tovább gondolása a homlokzati részletmegoldásokkal, burkolatokkal együttesen. Szerkezeti megoldások pontosítása, m=1:50-es bemutatásával. Környezetépítészeti megoldások konzultációja. Belsőépítészeti koncepció egy választott közösségi tér kialakítására.  **Épületmakett M1:200**  **Tervezési napló** skiccek, változatok, döntési helyzetek elemzése analízisek, ábrasorok. | a gyakorlati óra során megvalósuló konzultációra |
| 13. | **Otthoni önálló munka** | Kiadott internetes felületek, honlapok | **bemutatandó munkarészek:**  Berendezési alaprajzok és szerkezeti részletek konzultációja. Az épület tömegének tovább gondolása a homlokzati részletmegoldásokkal, burkolatokkal együttesen. Szerkezeti megoldások pontosítása, m=1:50-es bemutatásával. Környezetépítészeti megoldások konzultációja. Belsőépítészeti koncepció egy választott közösségi tér kialakítására.  **Épületmakett M1:200**  **Tervezési napló** skiccek, változatok, döntési helyzetek elemzése analízisek, ábrasorok. | önálló beosztás, a hétbe illesztett teljesítés |
| 14. | **Konzultáció –** csoportos és egyéni konzultáció tankörön belül  **LEVELEZŐ KÉPZÉS**  **aktív oktatási hét** | Megosztott minták Elérhetőség: TEAMS / Fájlok mappa | **bemutatandó munkarészek:**  Berendezési alaprajzok és szerkezeti részletek konzultációja. Az épület tömegének tovább gondolása a homlokzati részletmegoldásokkal, burkolatokkal együttesen. Szerkezeti megoldások pontosítása, m=1:50-es bemutatásával. Környezetépítészeti megoldások konzultációja. Belsőépítészeti koncepció egy választott közösségi tér kialakítására.  **Épületmakett M1:200**  **Tervezési napló** skiccek, változatok, döntési helyzetek elemzése analízisek, ábrasorok. | a gyakorlati óra során megvalósuló konzultációra |
| 15. | **Végprezentáció** |  | **A tematikában meghatározott feladatrészek bemutatása  bemutatandó munkarészek:**  - koncepciót bemutató ábrasorok (térképzés, környezetalakítás és formaképzésre vonatkozóan)  - helyszín és környezetanalízisek szükséges számban  - helyszínrajz, környezetrendezési rajz, M 1:500-M 1:1000  - minden eltérő szint alaprajza, szűk környezettel együtt, M 1:100  - minimum 2 db metszet, M 1:100  - homlokzatok szűk környezettel együtt, M=1:100  - választott helyiség belsőépítészeti kialakításának koncepcióterve, belső téri rajzok: min: 3 db  - utcaképbe illesztett látványterv, min: 3 db (M1:100 kidolgozottság)  - 1 db főfalmetszet beillesztett csomóponti és belsőépítészeti rajzokkal (egyedi, épületre jellemző részletek) M 1:10 / M1:5  - köztes tanulmánymodellek az órákról (3D-k)  - makettek: telepítési makett M1:1000/M1:500, épületmakett M1:200)  **Tervezési napló**: skiccek, változatok, döntési helyzetek elemzése analízisek, ábrasorok. A tervezés folyamatának bemutatása, döntési helyzetek elemzése, választások alátámasztása  A prezentáció a projekt bemutatásához szükséges számú 100/60 cm-es arányú tablón (nyomtatva és kasírozva) valósítandó meg. A tablók összefűzött pdf formátumú változata szintén elkészítendő. Bemutatás jelenléti formában az előadás és az óra keretei között zajlik. A PDF formátum feltöltése makettfotókkal és a tervezési napló szkennelt pdf változatával együtt a prezentáció napján, reggel 8,00-ig a TEAMS megfelelő mappájába szükséges. | **Az előadás és az óra keretében megtartott Végprezentáció** |

A tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

**A félév tematikájával és kiadott feladatával kapcsolatos információk elérhetőek** a tantárgy TEAMS csoportjában,

Pécs, 2023.02.01.

dr. Kondor Tamás

tantárgyfelelős